U-I-347/98
Datum: 2002-09-12T00:00:00.000+02:00
ecli: ECLI:SI:USRS:2002:U.I.347.98
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: OdlUS XI, 172 | 12.09.2002
dokument: US21647
akt: Pravilnik o merilih za oblikovanje cen zdravil in o načinu obveščanja o cenah zdravil (Uradni list RS, št. 27/98)
resitev: ustavitev
izrek: Postopek za preizkus pobude za začetek postopka za oceno ustavnosti in zakonitosti Pravilnika o merilih za oblikovanje cen zdravil in o načinu obveščanja o cenah zdravil (Uradni list RS, št. 27/98) se ustavi.
stavek: Pobudnici pri vloženi pobudi nista vztrajali, zato je Ustavno sodišče štelo, da sta pobudo umaknili, in postopek za njen preizkus ustavilo.
odlocitev: sklep
geslo: Ustavitev postopka zaradi umika vloge.
podlaga: Zakon o Ustavnem sodišču (ZUstS), 6. čl.
vlagatelj: Družba Salus, d.d., Ljubljana in Kemofarmacija, d.d., Ljubljana
datum_vloge: 1998-10-04T22:00:00.000Z
datum_odlocitve: 2002-09-11T22:00:00.000Z

# U-I-347/98

12. 9. 2002

## SKLEP

Ustavno sodišče je v postopku za preizkus pobude družb Salus, d.d., Ljubljana, in Kemofarmacija, d.d., Ljubljana, ki ju zastopa Anton Marolt, odvetnik v Ljubljani, na seji dne 12. septembra 2002

**sklenilo:**

**Postopek za preizkus pobude za začetek postopka za oceno ustavnosti in zakonitosti Pravilnika o merilih za oblikovanje cen zdravil in o načinu obveščanja o cenah zdravil (Uradni list RS, št. 27/98) se ustavi.**

## OBRAZLOŽITEV

Pobudnici izpodbijata 3. člen Pravilnika o merilih za oblikovanje cen zdravil in o načinu obveščanja o cenah zdravil (v nadaljevanju Pravilnik), ker naj bi bil v nasprotju s 77. členom Zakona o zdravilih (Uradni list RS, št. 9/96 in nasl. - ZZdr) in v nasprotju s 74. členom Ustave. Izpodbijata tudi člene 5 do 10 Pravilnika, ki se nanašajo na oblikovanje cen zdravil, ker naj bi bili v nasprotju s 5. členom Zakona o cenah (Uradni list RS, št. 1/91 - ZCen).

Pravilnik je z uveljavitvijo Pravilnika o merilih za oblikovanje cen zdravil na debelo in o načinu obveščanja o cenah zdravil na debelo (Uradni list RS, št. 4/99) prenehal veljati, zato je Ustavno sodišče na podlagi 47. člena Zakona o Ustavnem sodišču (Uradni list RS, št. 15/94 - v nadaljevanju ZUstS) pobudnici pozvalo, ali vztrajata pri vloženi pobudi in izkažeta pogoje za nadaljevanje postopka po 47. člena ZUstS.

Pobudnici sta z vlogo z dne 19. 7. 2002 Ustavnemu sodišču sporočili, da pri vloženi pobudi ne vztrajata, zato je Ustavno sodišče štelo, da sta pobudnici pobudo umaknili, in je postopek za njen preizkus ustavilo.

Ustavno sodišče je sprejelo ta sklep na podlagi 6. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

dr. Dragica Wedam Lukić